ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సోకిన వారిలో మృతులు భారత్ లో అత్యల్పంగా 2.23%
10 లక్షలకు చేరువలో కోలుకున్నవారు
గత 24 గంటల్లో కోలుకున్నవారు 35,000 కు పై మాటే
కేంద్ర, రాష్ట్ర ప్రభుత్వాలు సమన్వయంతో "పరీక్షించు, ఆచూకీ పట్టు, చికిత్స చెయ్యి" అనే నినాదాన్ని సమర్థంగా ఆచరించిన ఫలితంగా కోవిడ్ వ్యాధిగ్రస్తుల్లో మరణాల సఖ్యను కనీస స్థాయిలో ఉంచగలిగారు. అంతర్జాతీయంగా అతి తక్కువ స్థాయిలో ఉండటమే గాక క్రమంగా తగ్గుతూ ఉండటం కూడా విశేషం.
ఏప్రిల్ 1 తరువాత ఈ రోజు ఆ సంఖ్య అతి తక్కువగా ఉండగా ఇప్పటివరకూ వ్యాధి సోకినవారిలో మరణాల శాతం 2.23% గా నిలిచింది.
మరణాల శాతం తక్కువగా ఉంచటమే కాకుండా వ్యాధి నివారణకు విజయవంతమైన వ్యూహాన్ని అనుసరించటం కూడా కీలకమైన అంశం. పెద్ద ఎత్తున పరీక్షలు చేయించటం, సమగ్రంగా రూపొందించిన విధివిధానాలకు అనుగుణంగా చికిత్స అందించటం అన్నీ కలిసి ఫలితాలివ్వటంతో వరుసగా ఆరో రోజున ఇలా రోజుకు 30,000 మందికి పైగా కోలుకున్నారు.
మొత్తం కోలుకున్నవారి సంఖ్య వేగంగా పెరుగుతూ త్వరలో పది లక్షల మైలురాయిని చేరుకోబోతోంది. గడిచిన 24 గంటల్లో 35,286 మంది బాధితులు కోలుకోగా, మొత్తం కోలుకున్నవారి సంఖ్య 9,88,029కి చేరింది. ఆ విధంగా బాధితులలో కోలుకున్నవారి శాతం 64.51% చేరింది.
ఆ విధంగా కోలుకున్నవారి సంఖ్య గణనీయంగా పెరుగుతూ ఉండటం వల్ల చికిత్సలో ఉన్నవారికి, కోలుకున్నవారికి మధ్య తేడా ప్రస్తుతం 4,78,582 మందిగా నమోదైంది. ప్రస్తుతం 5,09,447మంది బాధితులు వైద్యుల పర్యవేక్షణలో చికిత్స పొందుతున్నారు.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి.
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు.
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్
+91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf చూడండి
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు ఇప్పటివరకు 197.63 కోట్లకు పైగా డోసులు పంపిణీ
రాష్ట్రాలు, కేంద్ర పాలిత ప్రాంతాల వద్ద అందుబాటులో 7.07 కోట్లకు పైగా డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి, పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం 2021 జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ 2021 జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,97,63,11,575
|
|
అందుబాటులోని నిల్వలు
|
|
7,07,24,170
రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో 197.63 కోట్లకు పైగా  టీకా డోసులు అందాయి.
రాష్ట్రాలు, కేంద్ర పాలిత ప్రాంతాల వద్ద 7.07 కోట్లకు పైగా  డోసులు అందుబాటులో ఉన్నాయి.
భూ శా స్త్ర మంత్రిత్వ శాఖ
కేంద్ర భూ విజ్ఞాన శాఖ మంత్రిగా ఈ ఉదయం బాధ్యతలు స్వీకరించిన శ్రీ కిరణ్ రిజిజు
'2047 నాటికి అభివృద్ధి చెందిన భారతదేశం' లక్ష్యంలో ముఖ్య పాత్ర పోషించే మంత్రిత్వ శాఖను తనకు కేటాయించినందుకు ప్రధాన మంత్రి శ్రీ నరేంద్ర మోదీకి కృతజ్ఞతలు తెలిపిన రిజిజు
రాబోయే రోజుల్లో "వాతావరణ సూచనల వ్యవస్థ" మొత్తాన్ని పునర్వ్యవస్థీకరించేందుకు కృషి చేస్తానన్న మంత్రి
కేంద్ర భూ విజ్ఞాన శాఖ మంత్రిగా శ్రీ కిరెన్ రిజిజు ఈ ఉదయం బాధ్యతలు స్వీకరించారు. తనకు చాలా ముఖ్యమైన శాఖను కేటాయించినందుకు ప్రధాన మంత్రి శ్రీ నరేంద్ర మోదీకి కృతజ్ఞతలు తెలిపారు. '2047 నాటికి అభివృద్ధి చెందిన భారతదేశం' లక్ష్యంలో ఈ శాఖ ముఖ్య పాత్ర పోషిస్తుందని చెప్పారు.
బాధ్యతలు స్వీకరించిన అనంతరం శ్రీ రిజిజు మీడియాతో మాట్లాడారు. అపార ఖనిజాలతో కూడిన పాలీమెటాలిక్ నోడ్యూల్స్ అన్వేషణ కోసం సాగించే ప్రధాన మంత్రి దార్శనిక పథకమైన డీప్ ఓషన్ మిషన్ను అమలు చేయడం తన ప్రాధాన్యతగా చెప్పారు.
తాను ఏ విషయాన్నైనా సరళంగా, ప్రజలకు అందుబాటులో ఉంచాలని ప్రయత్నిస్తానని, మంత్రిత్వ శాఖ తీసుకునే ప్రతి నిర్ణయం ప్రభావం ప్రజలపై ఉండేలా చూస్తానని అన్నారు.
ఐఎండీ సహా మంత్రిత్వ శాఖలోని సీనియర్ అధికారులు శ్రీ రిజిజుకు అక్కడి విషయాలను క్లుప్తంగా వివరించారు. రాబోయే రోజుల్లో, మొత్తం “వాతావరణ సూచనల వ్యవస్థ”ను పునర్వ్యవస్థీకరించేందుకు కృషి చేస్తానని రిజిజు ప్రకటించారు.
తన పాఠశాల రోజుల నుంచి గూగుల్ ఎర్త్, వాతావరణం, సముద్రాలు, ప్రపంచ పటాల అధ్యయనంపై చాలా ఆసక్తిని ప్రదర్శించేవాడినని, కొత్త పాత్రలో పని చేయడాన్ని ఆనందిస్తానని మంత్రి తెలిపారు.
రక్షణ మంత్రిత్వ శాఖ
కోవిడ్-19పై పోరులో భాగంగా కార్వార్ వద్ద సేవలందిస్తున్న భారత నావికాదళ నౌకాస్పత్రి... ఐఎన్హెచ్ఎస్ పతంజలి
కోవిడ్-19పై పోరాటంలో భాగంగా కర్ణాటకలోని ఉత్తర కన్నడజిల్లా పరిధిలోగల కార్వార్వద్ద భారత నావికాదళ నౌకాస్పత్రి పతంజలి రోగులకు విశిష్ట సేవలందిస్తోంది. గతనెల 25న జాతీయ దిగ్బంధం ప్రకటించిన తర్వాత కార్వార్ జిల్లా యంత్రాంగం విజ్ఞప్తి మేరకు కేవలం 24 గంటల్లో ఐఎన్హెచ్ఎస్ పతంజలిని అధికారులు అన్నివిధాలా సంసిద్ధం చేశారు. అటుపైన 2020 మార్చి 28న కోవిడ్-19 రోగుల తొలి బృందాన్ని ఈ నౌకాస్పత్రికి తరలించారు. ముగ్గురు డాక్టర్లు, 9 మంది వైద్యసిబ్బంది, మరో 9 మందిసహాయ సిబ్బందితో కూడిన బృందం ఇక్కడ కోవిడ్-19 రోగులకు 24 గంటలూ సేవలందిస్తోంది. పతంజలి నౌకాస్పత్రిలో చికిత్స పొందుతున్న 9 మంది రోగులలో 8 మందికి పూర్తిగా నయం కావడంతో కొన్ని రోజుల వ్యవధిలో ఇళ్లకు పంపివేశారు. ప్రస్తుతం ఏప్రిల్ 16న ఇక్కడి చేరిన ఏకైక రోగిలో చికిత్సకు సానుకూల స్పందన కనిపిస్తోంది. మరోవైపు తన సాధారణ విధుల్లో భాగంగా ఐఎన్హెచ్ఎస్ పతంజలి తమ సిబ్బందికి వైద్యసేవలను కొనసాగిస్తోంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 208.95 కోట్ల డోసులు  అందించారు
గత 24 గంటల్లో 38,64,471 డోసులు అందించారు
దేశవ్యాప్త క్రియాశీల కేసుల సంఖ్య 1,01,343
మొత్తం కేసుల్లో క్రియాశీల కేసులు 0.23%
ప్రస్తుత రికవరీ రేటు 98.58%
గత 24 గంటల్లో 16,251 మంది కోలుకున్నారు. దీంతో, కోలుకున్నవారి మొత్తం సంఖ్య 4,36,70,315 కు పెరిగింది.
గత 24 గంటల్లో 12,608 కొత్త కేసులు నమోదయ్యాయి.
రోజువారీ పాజిటివిటీ రేటు 3.48%
వారపు పాజిటివిటీ రేటు 4.20%
గత 24 గంటల్లో చేసిన 3,62,020 కొవిడ్ పరీక్షలతో కలిపి ఇప్పటివరకు 88.14 కోట్ల పరీక్షలు చేశారు.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.63 కోట్ల డోసులు  అందించారు
గత 24 గంటల్లో 7,850 డోసులు అందించారు
దేశవ్యాప్త క్రియాశీల కేసుల సంఖ్య 1,835
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 113 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,51,703 కు పెరిగింది.
గత 24 గంటల్లో 126 కొత్త కేసులు నమోదయ్యాయి.
రోజువారీ పాజిటివిటీ రేటు 0.11%
వారపు పాజిటివిటీ రేటు 0.09%
గత 24 గంటల్లో చేసిన 1,15,409 కొవిడ్ పరీక్షలతో కలిపి ఇప్పటివరకు 91.75 కోట్ల పరీక్షలు చేశారు.
ప్రధాన మంత్రి కార్యాలయం
ప్రముఖ న్యూరాలజిస్ట్ డాక్టర్ అశోక్ పనగాడియా మృతికి ప్రధానమంత్రి సంతాపం
ప్రముఖ న్యూరాలజిస్ట్ డాక్టర్ అశోక్ పనగాడియా కన్నుమూయడంపై ప్రధానమంత్రి శ్రీ నరేంద్ర మోదీ తీవ్ర విచారం వ్యక్తం చేశారు. ఈ మేరకు ట్విట్టర్ ద్వారా సందేశమిస్తూ- “డాక్టర్ అశోక్ పనగాడియా నాడీవైద్యంలో చేయితిరిగిన నిపుణులు. వైద్యరంగంలో ఆయన కృషి భవిష్యత్తరాల వైద్యులు, పరిశోధకులకు ఎంతో ప్రయోజనకరం. ఆయన మృతి నన్ను తీవ్రంగా కలతపెట్టింది. ఇటువంటి విషాద సమయంలో ఆయన కుటుంబానికి, బంధుమిత్రులకు నా ప్రగాఢ సంతాపం తెలియజేస్తున్నాను... ఓం శాంతి” అని ప్రధాని పేర్కొన్నారు.
పర్యావరణం, అడవులు, మరియు వాతావరణ మార్పు మంత్రిత్వ శాఖ
గంగ, దాని ఉపనదుల్లో కాలుష్య పర్యవేక్షణను మరింత బలోపేతం చేయనున్న కేంద్ర కాలుష్య నియంత్రణ బోర్డు
కేంద్ర పర్యావరణ శాఖ మంత్రి శ్రీ ప్రకాశ్ జావడేకర్, జలశక్తి మంత్రి శ్రీ గజేంద్ర సింగ్ షెకావత్ ఆధ్వర్యంలో దిల్లీలో ఆ రెండు శాఖల సమావేశం జరిగింది. రెండు శాఖల సీనియర్ అధికారులు ఈ సమావేశంలో పాల్గొన్నారు.
కేంద్ర జల కమిషన్, జాతీయ జలాభివృద్ధి ఏజెన్సీ, ప్రధానమంత్రి కృషి సించాయీ యోజన-ఏఐబీపీకి చెందిన జాతీయ ప్రాజెక్టులకు సంబంధించి పెండింగ్లో ఉన్న పర్యావరణ/అటవీ అంశాల పరిష్కారంపై ఈ సమావేశంలో చర్చించారు.
భారీ స్థాయిలో కాలుష్యాన్ని వదులుతున్న పరిశ్రమల్లో రోజువారీ తనిఖీలు జరుగుతున్నందున, గంగానది, దాని ప్రధాన ఉపనదుల్లో కాలుష్య పర్యవేక్షణ వ్యవస్థను బలోపేతం చేయమని 'కేంద్ర కాలుష్య నియంత్రణ బోర్డు'ను జలశక్తి మంత్రి షెకావత్ అభ్యర్థించారు. 'స్వచ్ఛ గంగ జాతీయ మిషన్'తో కలిసి, నీటి నాణ్యతను క్షుణ్నంగా పరిశీలించాలని కోరారు. దీనికి సంబంధించి సరైన యంత్రాంగం ఏర్పాటుకు సమావేశంలో అంగీకారం కుదిరింది.
సరైన విధానాల ద్వారా, జాతీయ ప్రాముఖ్యత గల ముఖ్యమైన నదీ ప్రాజెక్టుల ఆమోదాలను వేగవంతం చేయాలని రెండు మంత్రిత్వ శాఖల అధికారులను శ్రీ ప్రకాశ్ జావడేకర్ కోరారు. గంగ, దాని ప్రధాన ఉపనదుల్లో నీటి నాణ్యతను పర్యవేక్షించడానికి సంస్థాగత యంత్రాంగాన్ని ఏర్పాటు చేయాలని కూడా సూచించారు. "ప్రాజెక్ట్ టైగర్", "ప్రాజెక్ట్ ఎలిఫెంట్" తరహాలోనే, గంగా డాల్ఫిన్ల పరిరక్షణ కోసం ప్రత్యేక కార్యక్రమం చేపట్టడానికి.. కేంద్ర పర్యావరణ, అటవీ, వాతావరణ మార్పుల మంత్రిత్వ శాఖల మధ్య సూత్రప్రాయ అంగీకారం కుదిరినట్లు శ్రీ జావడేకర్ ఈ సమావేశంలో వెల్లడించారు.
(Visitor Counter : 140
ఆర్థిక మంత్రిత్వ శాఖ
ప్రయాణీకుల పేరు నమోదు కి సంబంధించిన సమాచార సేకరణ
విమానంలో ప్రయాణించే అంతర్జాతీయ ప్రయాణీకులకు సంబంధించి వివరాల సేకరణకు నిర్వచించిన ఫ్రేమ్వర్క్ను అందించడానికి, ప్యాసింజర్ నేమ్ రికార్డ్ ఇన్ఫర్మేషన్ రెగ్యులేషన్స్, 2022  08 ఆగస్టు 2022న తెలియజేయబడింది. ఈ నిబంధనలు గుర్తింపును మెరుగుపరచడానికి ఉద్దేశించబడ్డాయి. జాతీయ భద్రతపై నేరుగా ప్రభావం చూపే మాదక ద్రవ్యాలు, సైకోట్రోపిక్ పదార్థాలు, బంగారం, ఆయుధాలు & మందుగుండు సామగ్రి వంటి నిషిద్ధ వస్తువుల అక్రమ రవాణాకు సంబంధించిన నేరాలను ఎదుర్కోవడానికి కస్టమ్స్ అధికారుల నిషేధం మరియు పరిశోధనాత్మక సామర్థ్యాలకో ఇవి ఉద్దేశించబడ్డాయి. ఈ విధానం అనేక పరిపాలనల సరిహద్దు నిర్వహణ ఏజెన్సీలచే విస్తృతంగా ఉపయోగించబడుతోంది.
నిబంధనల్లో ముఖ్యమైన అంశాలు క్రింది విధంగా ఉన్నాయి:
- నిబంధనల ప్రకారం నిర్దేశిత కస్టమ్స్ సిస్టమ్కు ఎలక్ట్రానిక్గా నిర్దేశించిన సమాచారాన్ని ప్రసారం చేయడానికి ఎయిర్క్రాఫ్ట్ల ఆపరేటర్  అవసరం. ప్రయాణీకులు వ్యక్తిగతంగా కస్టమ్స్కు ఎలాంటి సమాచారాన్ని సమర్పించాల్సిన అవసరం లేదు, అలాగే ఈ నిబంధనల కారణంగా ఎయిర్లైన్స్కు అదనపు సమాచారం అందించాల్సిన అవసరం లేదు. ఇంటర్నేషనల్ సివిల్ ఏవియేషన్పై చికాగో కన్వెన్షన్ ఆధ్వర్యంలో ఎయిర్లైన్స్ ఇప్పటికే ఈ సమాచారాన్ని సేకరిస్తోంది.
- ఎయిర్లైన్స్ మరియు కస్టమ్స్ సిస్టమ్స్ మధ్య డేటా మార్పిడి పిఎన్ఆర్జోఓవి ఎడిఫాక్ట్ మెసేజ్ ఫార్మాట్ ద్వారా జరుగుతుంది. ఇది వరల్డ్ కస్టమ్స్ ఆర్గనైజేషన్ , ఇంటర్నేషనల్ సివిల్ ఏవియేషన్ ఆర్గనైజేషన్  మరియు ఇంటర్నేషనల్ ఎయిర్ ట్రాన్స్పోర్ట్ అసోసియేషన్  సంయుక్తంగా ఆమోదించిన ప్రామాణిక ఎలక్ట్రానిక్ మెసేజ్ ఫార్మాట్ మరియు అంతర్జాతీయంగా విస్తృతంగా ఉపయోగించబడుతుంది.
- నిబంధనలలో చేర్చబడిన కొన్ని డేటా అంశాలు ఇతర మూలాధారాల నుండి అందుబాటులో ఉన్నప్పటికీ, ఈ నిబంధనల యొక్క లక్ష్యం కస్టమ్స్ రిస్క్ మేనేజ్మెంట్ సిస్టమ్ ద్వారా విశ్లేషణల కోసం ప్రయాణీకుల బయలుదేరే లేదా రాకకు ముందుగానే ఈ డేటాను పొందడం.
- సేకరించిన సమాచారం ఖచ్చితమైన సమాచార గోప్యత మరియు డేటా రక్షణకు లోబడి ఉంటుంది మరియు తగిన చట్టపరమైన మరియు పరిపాలనా రక్షణలు నిర్మించబడ్డాయి. జాతి, మత లేదా తాత్విక విశ్వాసాలు, ఆరోగ్యం మొదలైనవాటిని బహిర్గతం చేయడానికి సమాచారాన్ని ప్రాసెస్ చేయడం ఖచ్చితంగా నిషేధించబడింది. డేటా రక్షణకు అవసరమైన హార్డ్వేర్ మరియు సాఫ్ట్వేర్ ఇప్పటికే రూపొందించబడింది. అందుకున్న సమాచారం తదుపరి ప్రాసెసింగ్ కోసం ప్రిన్సిపల్ అడిషనల్ డైరెక్టర్ జనరల్/అడిషనల్ డైరెక్టర్ జనరల్ ర్యాంక్ ఉన్న సీనియర్ అధికారి ద్వారా ఉపయోగించబడుతుంది.
- సాధారణ కోర్సులో, సేకరించిన డేటా ఐదు సంవత్సరాలు మాత్రమే నిల్వ చేయబడుతుంది, ఆ తర్వాత అది వ్యక్తిగతీకరణ లేదా అనామకీకరణ ద్వారా తొలగించబడుతుంది. సమాచారం దుర్వినియోగం కాకుండా నిరోధించడానికి విస్తృతమైన మరియు స్వతంత్ర సిస్టమ్ ఆడిట్ మరియు భద్రతా ఆడిట్ కోసం నిబంధనలు అందిస్తాయి.
నిబంధనలు గోప్యత అవసరాలు మరియు భద్రత ఆవశ్యకతల మధ్య సమతుల్యతను కలిగి ఉంటాయి. సెంట్రల్ బోర్డ్ ఆఫ్ ఇన్డైరెక్ట్ ట్యాక్సెస్ & కస్టమ్స్ ఈ నిబంధనలను సజావుగా మార్చడానికి మరియు అమలు చేయడానికి అందరు వాటాదారులతో కలిసి పనిచేయడానికి కట్టుబడి ఉంది.
భారత పోటీ ప్రోత్సాహక సంఘం
జియో ప్లాటుఫామ్స్ లిమిటెడ్ లో 7.73% ఈక్విటీ మూల ధన వాటాను గూగుల్ ఇంటర్నేషనల్ ఎల్ఎల్సి కొనుగోలు చేయడానికి సీసీఐ ఆమోదముద్ర
కాంపిటీషన్ కమిషన్ ఆఫ్ ఇండియా  కాంపిటీషన్ చట్టం, 2002 లోని సెక్షన్ 31  ప్రకారం గూగుల్ ఇంటర్నేషనల్ ఎల్ఎల్సి  చేత జియో ప్లాట్ఫామ్స్ లిమిటెడ్  కి సంబందించిన 7.73% ఈక్విటీ షేర్ క్యాపిటల్ను కొనుగోలు చేయడానికి ఆమోదం తెలిపింది. జిల్ పూర్తిగా గూగుల్ ఎల్ఎల్సి యొక్క  యాజమాన్యంలోని అనుబంధ సంస్థ . గూగుల్ ఎల్ఎల్సి డెలావేర్ లిమిటెడ్ బాధ్యత సంస్థ మరియు ఆల్ఫాబెట్ ఇంక్ యొక్క పూర్తిగా యాజమాన్యంలోని అనుబంధ సంస్థ. జిఐఎల్ ఒక హోల్డింగ్ కంపెనీ మరియు గూగుల్ వి ఏ ఉత్పత్తులు / సేవలను కలిగి లేదు / నిర్వహించదు.
జెపిఎల్ అనేది రిలయన్స్ ఇండస్ట్రీస్ లిమిటెడ్ యొక్క అనుబంధ సంస్థ, ఇది జారీ చేసిన ఈక్విటీ షేర్ క్యాపిటల్లో ఎక్కువ భాగాన్ని కలిగి ఉంది. జెపిఎల్ దాని అనుబంధ సంస్థలతో పాటు ప్రధానంగా వైర్లెస్, హోమ్ బ్రాడ్బ్యాండ్ మరియు ఎంటర్ప్రైజ్ బ్రాడ్బ్యాండ్ సేవలు, టెలికమ్యూనికేషన్ సేవలు, మొబైల్ అప్లికేషన్లు, వివిధ డిజిటల్ ప్లాట్ఫాంలు, ఇ-కామర్స్ ఎంటిటీల కోసం బ్యాక్ ఎండ్ టెక్నాలజీ సేవలు మరియు ఇతర సాఫ్ట్వేర్, సాంకేతిక సంబంధిత సేవలు మరియు ఇతర డిజిటల్ ఉత్పత్తులు / సేవలను అందిస్తుంది / రాబోయే రోజుల్లో ఇంకా అందించబోతోంది.
కమిషన్ యొక్క వివరణాత్మక ఉత్తర్వు కూడా విడుదలవుతుంది.
బొగ్గు మంత్రిత్వ శాఖ
స్థిర, పర్యావరణ అనుకూల జీవనశైలిని ప్రోత్సహించేలా బొగ్గు మంత్రిత్వ శాఖ ద్వారా వివిధ కార్యక్రమాలు
- 2023 ప్రపంచ పర్యావరణ దినోత్సవం సందర్భంగా నిర్వహణ
ప్రధాన మంత్రి నరేంద్ర మోడీ లైఫ్ కార్యకలాపాల ఆలోచనల మేరకు ప్రపంచ పర్యావరణ దినోత్సవం సందర్భంగా  బొగ్గు మంత్రిత్వ శాఖ మరియు బొగ్గు పి.ఎస్.యు సంస్థలు ఉద్యోగులు మరియు స్థానిక సమాజాలను స్థిర, పర్యావరణ అనుకూల జీవనశైలిని స్వీకరించేలా ప్రోత్సహించడానికి అనేక కార్యక్రమాలను నిర్వహించాయి. వాతావరణ మార్పులను ఎదుర్కోవడంలో వ్యక్తిగత చర్యలకు ప్రాధాన్యత ఇవ్వడం లైఫ్ ప్రచార కార్యక్రమ లక్ష్యం. ప్లాస్టిక్ వినియోగాన్ని తగ్గించడం, ఆహార వ్యర్థాలను తగ్గించడం, ఇంధన ఆదా, వ్యర్థాలను రీసైక్లింగ్ చేయడం, ప్రజా రవాణాను ఉపయోగించడం వంటి వారి రోజువారీ జీవితంలో చిన్నచిన్న పనులతో కానీ ముఖ్యమైన మార్పునకు నాంది పలికేలా ప్రజలను ప్రోత్సహించడం దీని లక్ష్యం. బొగ్గు మంత్రిత్వ శాఖ ఆధ్వర్యంలోని బొగ్గు రంగం LiFE చర్యలతో సమలేఖనం చేయబడిన స్థిరమైన మరియు పర్యావరణ అనుకూల కార్యక్రమాల శ్రేణిని చురుకుగా చేపట్టింది. ఈ కార్యక్రమాలలో భూసారం మెరుగుపరచడం మరియు అడవుల పెంపకం, గాలి నాణ్యత పెంచడం మరియు శబ్దం కాలుష్యం యొక్క సమర్థవంతమైన నిర్వహణ, ఉద్గార తగ్గింపు, సమాజ ప్రయోజనాల కోసం గని నీటిని లాభదాయకంగా ఉపయోగించడం, శక్తి-సమర్థవంతమైన చర్యల అమలు, అధిక భారం స్థిరమైన వినియోగం, ఎకో పార్కులు, మైన్ టూరిజం అభివృద్ధిలో వ్యూహాత్మక ప్రయత్నాలు వంటి కార్యకలాపాలు ఈ కార్యక్రమంలో ఉన్నాయి. గత రెండు వారాల్లో 200 పైగా అవగాహన ప్రచారాలు/ కార్యక్రమాలు బొగ్గు పి.ఎస్.యు సంస్థల ద్వారా రోజువారీ జీవితంలో లైఫ్ చర్యలను ప్రోత్సహించడానికి మరియు అనుసరించడానికి నిర్వహించబడ్డాయి. ఈ కార్యక్రమాలు భాగంగా వ్యర్థాలను తగ్గించడం  యొక్క 5ఆర్ సూత్రాల గురించి అవగాహన పెంచడం, బొగ్గు ప్రాంతాల్లో కనిపించే విభిన్న చెట్ల జాతుల ప్రాముఖ్యతపై సమాచార ఇవ్వడం దీనిపై చర్చలను "మీ గురించి తెలుసుకోండి" ద్వారా నిర్వహించడం వంటి అనేక రకాల కార్యకలాపాలను కలిగి ఉంది. వృక్షం" చొరవ, సుస్థిర ఆహార వ్యవస్థల ప్రాముఖ్యతను నొక్కిచెప్పడం, ఫలాలను ఇచ్చే మొక్కలు/మొక్కలు మరియు పర్యావరణ అనుకూల జనపనార సంచుల పంపిణీ, "పర్యావరణానికి జీవనశైలి" అనే అంశంపై వ్యాస రచన పోటీలు నిర్వహించడం, వ్యర్థాల నుండి ఉత్తమ పోటీ వంటి సృజనాత్మక ప్రయత్నాలను ప్రోత్సహించడం. , క్విజ్ పోటీ, ఎక్స్టెంపోర్ పోటీ, ప్రసంగ పోటీ, సైక్లాథాన్ మొదలైనవి కలిగి ఉన్నాయి. పర్యావరణంపై సింగిల్ యూజ్ ప్లాస్టిక్ వల్ల కలిగే దుష్ప్రభావాల గురించి అవగాహన కల్పించేందుకు, కార్యాలయ ఆవరణలో మరియు చుట్టుపక్కల ప్లాస్టిక్ వ్యర్థాల సేకరణ డ్రైవ్లు నిర్వహించడం, ఇ-వ్యర్థాల సేకరణ డ్రైవ్లను నిర్వహించడం, చెరువులను శుభ్రపరిచే కార్యకలాపాలను సులభతరం చేయడం, "హోమ్ కంపోస్టింగ్"పై సెమినార్లు నిర్వహించడం వంటి అదనపు కార్యకలాపాలు లైఫ్ చర్యలు కూడా నిర్వహించారు. అన్ని తరగతుల సీనియర్ అధికారులు, బొగ్గు మంత్రిత్వ శాఖ మరియు బొగ్గు పి.ఎస్.యు సంస్థ ల ఉద్యోగులు కూడా మిషన్ లైఫ్కు అంకితమైన ప్రతిజ్ఞను నిర్వహించారు.
భూ శా స్త్ర మంత్రిత్వ శాఖ
నిరంతరాయంగా స్వయంచాలక వాతావరణ కేంద్రాల పర్యవేక్షణ
స్వయంచాలక వాతావరణ కేంద్రాలు  సమాచార సేకరణ మరియు వాటి నాణ్యతను భారత వాతావరణ విభాగం  పూణే సెంట్రల్ రిసీవింగ్ సర్వర్లు మరియు అన్ని ఐఎండీ రాష్ట్ర వాతావరణ కేంద్రాలలో నిరంతరాయంగా పర్యవేక్షించబడుతోంది. వాతావరణ పీడనం, గాలి ఉష్ణోగ్రత, సాపేక్ష ఆర్ద్రత, వర్షపాతం, గాలి వేగం మరియు గాలి దిశలు తదితరాలకు చెందిన వాతావరణ పారామితుల కోసం సెన్సార్లతో కూడిన ఆటోమేటిక్ వెదర్ స్టేషన్స్  అందిస్తాయి. నెట్వర్క్. సిస్టమ్ నుండి డేటా నాణ్యతను నిర్ధారించడానికి ఐఎండీ కార్యాలయాల వద్ద శిక్షణ పొందిన మానవశక్తి ద్వారా క్రమమైన వ్యవధిలో సర్వీసింగ్/సాధారణ నివారణ నిర్వహణ చేస్తుంటారు. ప్రపంచ వాతావరణ సంస్థ  మార్గదర్శకాల ప్రకారం నివారణ నిర్వహణ ఏడబ్ల్యుఎస్ సైట్లలో అవసరమైన ఎక్స్పోజర్ పరిస్థితులను నిర్ధారిస్తుంది. సాంకేతిక బృందం నివారణ నిర్వహణ/ సర్వీసింగ్ సమయంలో, సిస్టమ్ నుండి డేటా నాణ్యతను నిర్ధారించడానికి గాను అంతరాయం కలిగిస్తున్న గడ్డి కోత, సౌర ఫలకాలను శుభ్రపరచడం, పరికరాలు మరియు అబ్జర్వేటరీ సైట్ యొక్క సాధారణ నిర్వహణను నిర్వహిస్తుంచేపడుతున్నాయి. సెన్సార్లను క్రమాంకనం చేస్తున్నప్పుడు, వాతావరణ పారామితులు నివారణ నిర్వహణ/ సర్వీసింగ్ సమయంలో సెన్సార్ల ప్రయాణ ప్రమాణాలతో పోల్చబడతాయి. ఈ కేంద్రాల యొక్క ఏదైనా సెన్సార్ యొక్క ఖచ్చితత్వం డబ్ల్యుఎంఓ ప్రమాణాల ప్రకారం పని చేయకపోతే, ఆయా సెన్సార్లన కొత్త సెన్సార్లతో భర్తీ చేయబడుతుంది. సైన్స్ అండ్ టెక్నాలజీ మరియు ఎర్త్ సైన్సెస్ మంత్రిత్వ శాఖ రాష్ట్ర  మంత్రి డాక్టర్ జితేంద్ర సింగ్ ఈ రోజు లోక్సభకు ఇచ్చిన ఒక లిఖితపూర్వక సమాధానంలో ఈ సమాచారాన్ని అందించారు.
ఆరోగ్య, కుటుంబ సంక్షేమ మంత్రిత్వ శాఖ
98.67 కోట్ల డోసులను దాటిన భారతదేశ కొవిడ్-19 టీకా కార్యక్రమం
గత 24 గంటల్లో 87 లక్షలకుపైగా టీకా డోసులు నిర్వహణ
98.14 శాతానికి చేరిన రికవరీ రేటు; 2020 మార్చి నుంచి గరిష్ట స్థాయి
గత 24 గంటల్లో 13,058 కొత్త కేసులు నమోదు
క్రియాశీల కేసుల సంఖ్య 1,83,118; 2020 మార్చి నుంచి కనిష్ట స్థాయి
క్రియాశీల కేసుల సంఖ్య 1,83,118; 2020 మార్చి నుంచి కనిష్ట స్థాయి
భారతదేశ కొవిడ్-19 టీకా కార్యక్రమం నిన్నటితో 98.67 కోట్ల డోసులను దాటింది. ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; గత 24 గంటల్లో ఇచ్చిన 87,41,160 డోసులతో కలిపి, 98.67 కోట్ల డోసులను  టీకా కార్యక్రమం అధిగమించింది. 97,44,653 సెషన్ల ద్వారా ఇది సాధ్యమైంది.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
ఆరోగ్య సిబ్బంది
|
|
మొదటి డోసు
|
|
1,03,76,000
|
|
రెండో డోసు
|
|
90,91,443
|
|
ఫ్రంట్లైన్ సిబ్బంది
|
|
మొదటి డోసు
|
|
1,83,62,479
|
|
రెండో డోసు
|
|
1,55,61,415
|
|
18-44 ఏళ్ల వారు
|
|
మొదటి డోసు
|
|
39,58,41,135
|
|
రెండో డోసు
|
|
11,40,66,397
|
|
45-59 ఏళ్ల వారు
|
|
మొదటి డోసు
|
|
16,84,48,531
|
|
రెండో డోసు
|
|
8,71,46,650
|
|
60 ఏళ్లు పైబడినవారు
|
|
మొదటి డోసు
|
|
10,60,88,795
|
|
రెండో డోసు
|
|
6,17,86,566
|
|
మొత్తం
|
|
98,67,69,411
గత 24 గంటల్లో 19,470 మంది రోగులు కోలుకున్నారు. దీంతో, కోలుకున్న రోగుల మొత్తం సంఖ్య  3,34,58,801 కు పెరిగింది.
దేశవ్యాప్త రికవరీ రేటు 98.14 శాతానికి చేరింది. 2020 మార్చి నుంచి ఇదే గరిష్ట స్థాయి.
కేంద్రం-రాష్ట్రాలు, కేంద్ర పాలిత ప్రాంతాల నిరంతర, సహకార ప్రయత్నాల కారణంగా, వరుసగా 114వ రోజు కూడా 50,000 కంటే తక్కువ రోజువారీ కొత్త కేసులు నమోదయ్యాయి.
గత 24 గంటల్లో 13,058 కొత్త కేసులు నమోదయ్యాయి. ఇది 231 రోజుల కనిష్ట స్థాయి.
క్రియాశీల కేసులు 2 లక్షల కంటే తక్కువగా, 1,83,118 గా ఉన్నాయి. 2020 మార్చి నుంచి ఇది కనిష్ట స్థాయి. దేశంలోని మొత్తం పాజిటివ్ కేసుల్లో ఇది 0.54 శాతం.
దేశవ్యాప్తంగా కరోనా పరీక్షల సామర్థ్యాన్ని పెంచుతూనే ఉన్నారు. గత 24 గంటల్లో మొత్తం 11,81,314 పరీక్షలు చేశారు. దేశవ్యాప్తంగా ఇప్పటివరకు 59.31 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 1.36 శాతంగా ఉంది. గత 116 రోజులుగా 3 శాతం కంటే తక్కువగా నమోదవుతోంది. రోజువారీ పాజిటివిటీ రేటు 1.11 శాతంగా ఉంది. రోజువారీ పాజిటివిటీ రేటు గత 50 రోజులుగా 3 శాతం కంటే తక్కువగా, 133 రోజులుగా 5 శాతం కంటే తక్కువగా నమోదవుతోంది.
యువజన వ్యవహారాలు, క్రీడల మంత్రిత్వ శాఖ
పాఠశాల సందర్శన కార్యక్రమంలో టోక్యో హీరోలు; డిసెంబర్ 4 న అహమ్మదాబాద్ లో సంస్కార ధామ్ సందర్శిస్తున్న నీరజ్ చోప్రా
ట్విట్టర్ ద్వారా ప్రకటించిన కేంద్ర యువజన వ్యవహారాలు, క్రీడల శాఖామంత్రి శ్రీ అనురాగ సింగ్ ఠాకూర్
ప్రధాని శ్రీ నరేంద్ర మోదీ ఆశయాలలో భాగమైన ఈ విశిష్ట కార్యక్రమంలో భాగం కావటం ఆనందంగా ఉంది: నీరజ్ చోప్రా
ఈ ఏడాది ప్రారంభంలో ఆజాదీ కా అమృత్ మహోత్సవ్ సందర్భంగా ప్రధాని నరేంద్ర మోదీ ఇచ్చిన పిలుపుకు స్పందిస్తూ మన ఒలంపిక్, పారాలింపిక్ పతక విజేతలు పాఠశాలల విద్యార్థులను కలుసుకునే కార్యక్రమాన్ని రూపొందించారు. ఈ సందర్భంగా విద్యార్థులతో సంతులిత ఆహారం, ఫిట్ నెస్, క్రీడలు లాంటి అంశాలమీద మాట్లాడటం ద్వారా భవిష్యత్ ఛాంపియన్లను తీర్చిదిద్దేందుకు ఈ విశిష్ట ప్రచారోద్యమం చేపట్టారు. టోక్యో ఒలంపిక్స్ లో బంగారు పతాక విజేత, ఇప్పుడు దేశవ్యాప్తంగా ఇంటింటా వినిపిస్తున్న పేరు అయిన నీరజ్ చోప్రా ఈ ప్రచార కార్యక్రమానికి శ్రీకారం చుడుతున్నారు. ముందుగా డిసెంబర్ 4 న అహమ్మదాబాద్ లోని సంస్కార్ ధామ్ పాఠశాలోని విద్యార్థులతో సంభాషిస్తారు.
నీరజ్ చోప్రా పర్యటన గురించిన కేంద్ర క్రీడలు, యువజన వ్యవహారాల శాఖామంత్రి శ్రీ అనురాగ ఠాకూర్ తన ట్విట్టర్ ద్వారా వెల్లడించారు. “ప్రధాని నరేంద్ర మోడీ మన ఒలంపియన్లకు , పారాలింపియన్లకు పిలుపునిస్తూ పాఠశాలలను సందర్శించి అక్కడి విద్యార్థులతో సమతుల్యాహారం, శారీరక దారుఢ్యం, క్రీడలు తదితర అంశాలగురించి సంభాషించమని చెప్పారు. డిసెంబర్ 4 నుంచి నీరజ్ చోప్రా అహమ్మదాబాద్ లోని సంస్కార ధామ్ పాఠశాలతో ఈ కార్యక్రమం ప్రారంభిస్తారు” అని ట్విట్టర్ లో పేర్కొన్నారు.
ఈ కార్యక్రమం గురించి మాట్లాడుతూ, “ ఈ కార్యక్రమంలో పాలుపంచుకుంటున్నందుకు ఎంతో ఆనందంగా ఉంది. ప్రధాని చొరవతో రూపుదిద్దుకున్న ఈ విశిష్ట కార్యక్రమం వలన పిల్లల్లో దేహ దారుఢ్యం, పౌష్ఠికాహారం, మెరుగైన అవగాహన ఫలితంగా క్రీడా సంస్కృతి వర్ధిల్లుతుంది. దైనందిన జీవితంలో వ్యాయామం పట్ల అవగాహన పెరుగుతుంది. ఒక క్రీడాకారునిగా యువతను ఆరోగ్యవంతమైన జీవితం వైపు నడిపించవచ్చు. సంస్కార ధామ్ విద్యార్థులతో సంభాషించాలని ఆరాటపడుతున్నాను” అని నీరజ్ వ్యాఖ్యానించారు.
నీరజ తో బాటు తరుణ్ దీప్ , సార్థక్ భయంభ్రీ , సుశీలాదేవి , కెసి గణపతి, వరుణ్ ఠక్కర్  వచ్చే రెండు నెలలకాలంలో దేశంలోని వివిధ ప్రాంతాలలో పర్యటిస్తారు. పారాలింపియన్స్ లో అవని లేఖరా , భవానీ పటేల్ , దేవేంద్ర జజహారియా  కూడా పాల్గొంటారు. ఈ ప్రత్యేక కార్యక్రమాన్ని విద్యా మంత్రిత్వశాఖ, యువజనవ్యవహారాలు, క్రీడల మంత్రిత్వశాఖ సంయుక్తంగా నిర్వహిస్తున్నాయి.
సాధ్యమైనంత వరకు దేశవ్యాప్తంగా పర్యటించటానికి ఒలంపిక్, పారాలింపిక్ విజేతలు సిద్ధమవుతున్నారు. గొప్ప క్రీడాకారులుగా తయారుకావటానికి విద్యార్థులలో స్ఫూర్తి నింపుతూ వీరి పర్యటనలు సాగుతాయి.
ఆరోగ్య, కుటుంబ సంక్షేమ మంత్రిత్వ శాఖ
ఇతర దేశాల్లో అత్యవసర వినియోగానికి అధికారం  పొందిన టీకాలకు దేశంలో అత్యవసర అనుమతులు ఇవ్వాలని నిర్ణయించిన కేంద్రం
దేశంలో టీకాల లభ్యతను ఎక్కువ చేసి టీకాల కార్యక్రమాన్ని వేగవంతం చేసి ఎక్కువమందికి అందుబాటులోకి తీసుకుని రావడానికి కేంద్రం తాజా నిర్ణయం
కొవిడ్-19 మహమ్మారి వ్యాప్తిని అరికట్టి వ్యాధి ప్రబలకుండా చూడటానికి కేంద్రం సమగ్ర విధానాన్ని అనుసరిస్తోంది. దేశంలో వాక్సిన్ ని ఉత్పత్తి, పరిశోధనలను ప్రోత్సహించడానికి ప్రభుత్వం 2020 మేలో ముఖ్య శాస్త్రీయ సలహాదారుని నేతృత్వంలో పనిచేసే ఒక టాస్క్ ఫోర్స్ ని నెలకొల్పింది. ఆ తరువాత వాక్సిన్ కార్యక్రమాన్ని ప్రారంభించడానికి నీతి ఆయోగ్ సభ్యుని అధ్యక్షతన 2020 ఆగస్ట్ నెలలో నిపుణుల బృందాన్ని నెలకొల్పింది. ఈ చర్యల వల్ల దేశంలో టీకాల కార్యక్రమాన్ని చేపట్టడానికి " భారతదేశంలో తయారైన" రెండు వాక్సిన్ లు అందుబాటులోకి తెచ్చిన తొలిదేశంగా భారతదేశం గుర్తింపు పొందింది.
కోవిడ్ ను అరికట్టి, అదుపు చేయడానికి కేంద్రం టీకాల కార్యక్రమాన్ని ప్రధాన ఆయుధంగా ఉపయోగిస్తోంది. భారత్ బయోటెక్ ఇంటర్నేషనల్ లిమిటెడ్  ఉత్పత్తి చేస్తున్నకోవాక్సిన్ కు, సీరం ఇన్స్టిట్యూట్ ఆఫ్ ఇండియా  ఉత్పత్తి చేస్తున్న కోవిషీల్డ్ కు అత్యవసర వినియోగ అధికారాన్ని  నేషనల్ రెగ్యులేటర్  అనుమతి మంజూరు చేసింది.
దేశంలో టీకాలను మరింతగా అంబాటులోకి తెచ్చి, టీకాల కార్యక్రమాన్ని మరింత వేగంగా అమలు చేయడానికి అమలు చేయవలసిన చర్యలను 2021 ఏప్రిల్ 11వ తేదీన నీతి ఆయోగ్ సభ్యుడు  అధ్యక్షతన సమావేశమైన వాక్సిన్ లపై ఏర్పాటైన జాతీయ నిపుణుల బృందం 23వ సమావేశంలో చర్చించారు.
వాక్సిన్ అంశాన్ని లోతుగా చర్చలు జరిపిన నిపుణుల బృందం కోవిడ్-19 కోసం అభివృద్ధి చేసి ఉత్పత్తి అవుతూ పరిమితమైన అత్యవసర వినియోగానికి అనుమతి పొంది ప్రపంచ ఆరోగ్య సంస్థ జాబితాలో వున్న అమెరికా ఎఫ్డియే, ఈఎంఏ, బ్రిటన్ ఎంహెచ్ ఆర్ ఏ, జపాన్ పీఎండీఎ లకు భారతదేశం అత్యవసర వినియోగానికి అనుమతి ఇవ్వాలని సిఫార్సు చేసింది. కొత్త డ్రగ్స్ మరియు క్లినికల్ ట్రయల్స్ నియమాలు 2019లోని రెండవ షెడ్యూల్లో సూచించిన విధంగా స్థానిక క్లినికల్ ట్రయల్ నిర్వహించే స్థానంలో పోస్ట్-అప్రూవల్ సమాంతర బ్రిడ్జింగ్ క్లినికల్ ట్రయల్ ను తప్పనిసరిగా పాటించాలన్న నిబంధనను బృందం విధించింది.
ఇంతేకాకుండా, విదేశీ టీకాలను తీసుకున్న తొలి 100 మంది లబ్ద్ధిదారులను భద్రతా ఫలితాల కోసం ఏడు రోజులు అంచనా వేసిన తరువాత మాత్రమే వీటిని దేశవ్యాపితంగా వినియోగించడానికి అనుమతి ఇవ్వాలని స్పష్టం చేశారు.
నిపుణుల బృందం చేసిన సిఫార్సులను అన్ని కోణాల నుంచి అధ్యయనం చేసిన కేంద్రం వీటికి ఆమోదం తెలిపింది.
కేంద్రం తీసుకున్న నిర్ణయం వల్ల విదేశాల్లో తయారైన టీకాలు త్వరితగతిన అందుబాటులోకి రావడమే కాకుండా, మందుల తయారీకి అవసరమైన దిగుమతులను ప్రోత్సహించి, దేశంలో ఉత్పత్తులను ఎక్కువ చేయడానికి అవకాశం కలుగుతుంది. దీనివల్ల వాక్సిన్ ల ఉత్పత్తి సామర్ధ్యం మెరుగుపడి దేశంలో వినియోగానికి వాక్సిన్ లు అందుబాటులోకి వస్తాయి.